b'\n_START_ARTICLE_\nUlkoilukeskus\n_START_PARAGRAPH_\nUlkoilukeskus eli ulkoilumaja on rakennettu palvelemaan retkeilij\xc3\xb6it\xc3\xa4 kes\xc3\xa4ll\xc3\xa4 ja/tai talvella. Ulkoilukeskukset tai -majat on yleens\xc3\xa4 rakennettu hyvien ulkoilualueiden viereen. Rakentajina ovat olleet alun perin yleens\xc3\xa4 kunnat tai kaupungit, ja joitakin keskuksia tai majoja yll\xc3\xa4pit\xc3\xa4\xc3\xa4 Suomen Latu paikallisj\xc3\xa4rjest\xc3\xb6ineen._NEWLINE_Ulkoilukeskusten palvelut vaihtelevat Helsingin Pitk\xc3\xa4kosken talvella auki olevasta vaatimattomasta ulkoilumajasta Helsingin Palohein\xc3\xa4n tai Vantaan Kuusij\xc3\xa4rven ulkoilukeskuksen monipuolisiin ymp\xc3\xa4rivuotisiin palveluihin saunoineen ja v\xc3\xa4linevuokraamoineen. Ulkoilukeskusten palveluja ovat mm. wc:t, suihku, sauna, kahvila, ulkoiluv\xc3\xa4linevuokraus ym. ulkoilua palveleva toiminta. Joissakin keskuksissa on my\xc3\xb6s pelikentti\xc3\xa4 pihalla, kuten Maunulan majalla, tai uimaranta, kuten Vantaan Kuusij\xc3\xa4rvell\xc3\xa4.'